Diari Oficial de la Generalitat Valenciana


Sumari del DOGV 3045, del 29-07-1997 (1997/902025)

Resolució de 23 de juny, del Rectorat de la Universitat de València, per la qual convoca a concurs públic dues places de becari d'investigació en el Departament de Bioquímica i Biologia Molecular de la Facultat de Ciències Biològiques.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/06/23/(1)/dof/vci/html**

### Dades del document

Número de DOGV
:   3045

Data del DOGV
:   29-07-1997

Secció del DOGV
:   I. DISPOSICIONS GENERALS

Número del document
:   1997/902025


Data del document
:   23-06-1997

Organisme emissor


Tipus de document
:   Resolució

Descriptors 

:   * universitat
    * suport econòmic
    * ajuda pública
    * assignació per estudis

Resolució de 23 de juny, del Rectorat de la Universitat de València, per la qual convoca a concurs públic dues places de becari d'investigació en el Departament de Bioquímica i Biologia Molecular de la Facultat de Ciències Biològiques.  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «De novo design, synthesis and structure determination of peptides with well defined conformation and function», dirigit pel professor Enrique Pérez Payá, del Departament de Bioquímica i Biologia Molecular de la Facultad de Ciències Biològiques.  
2. Nombre de places: 2.  
3. Perfil de la beca:  
3.1. Requisits:  
3.1.1. Llicenciat en Química o Ciències Biològiques (especialitat Bioquímica).  
3.1.2. Alumne de tercer cicle (o compromís de matricular-se).  
3.2. Mèrits que es valoraran:  
3.2.1. Experiència en síntesi de pèptids en fase sòlida.  
3.2.2. Experiència en cromatografia líquida d'alta resolució a nivell analític i preparatiu.  
3.3. Objectius del becari: síntesi de pèptids en fase sòlida. Caracterització funcional. Identificació dels mecanismes d'activitat de pèptids amb activitat biològica.  
3.4. Condicions de la beca.  
3.4.1. Durada: 1 any prorrogable.  
3.4.2. Dotació: 156.000 pessetes/mes brutes.  
3.4.3. Incompatibilitat amb qualsevol altre beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. El gaudiment d'aquesta beca podrà quedar sense efecte si no es realitzen les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.  
3.4.7. La presentació de sol·licituds per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i curriculum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: Per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, amb comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats des de l'endemà de la data de la publicació.  
València, 23 de juny de 1997.- El vicerector d'Investigació: Juli Peretó Magraner.


Còpia Permalink ELI